CELEX: C2006/190/54
Language: fi
Date: 2006-08-12 00:00:00
Title: Asia T-174/06: Kanne 27.6.2006 — Inalca ja Cremonini v. komissio

12.8.2006   
            
            
               FI
            
            
               Euroopan unionin virallinen lehti
            
            
               C 190/29
            
         Kanne 27.6.2006 — Inalca ja Cremonini v. komissio
   (Asia T-174/06)
   (2006/C 190/54)
   Oikeudenkäyntikieli: italia
   Asianosaiset
   
      Kantajat: Inalca ja Cremonini (Modena, Italia) (edustaja: asianajaja Francesco Sciaudone)
   
      Vastaajat: Euroopan yhteisöjen komissio
   Vaatimukset
   
               —
            
            
               sopimussuhteen ulkopuolisen komission vastuun toteaminen,
            
         
               —
            
            
               kantajille aiheutuneen vahingon toteaminen; vahingon määräksi arvioidaan 2 861 000 euroa,
            
         
               —
            
            
               komission velvoittaminen korvaamaan nämä vahingot ja maksamaan niihin liittyvät korot ja mahdolliset viivästyskorot,
            
         
               —
            
            
               vastaajan velvoittaminen korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Nyt esillä olevan kanteen kohteena on niiden vahinkojen korvaaminen, joita kantajina oleville yhtiöille on aiheutunut 6.7.1998 päivätystä kirjeestä, jolla OLAF (Euroopan petostentorjuntavirasto) ilmoitti Italian viranomaisille päätelmänsä, joita kantajat pitävät täysin virheellisinä, ja jotka koskevat OLAFin suorittamaa tarkastusta, joka kohdistui Jordaniaan vientitukien avulla suoritetun naudanlihan viennin yhteydessä tapahtuneisiin oletettuihin lainvastaisuuksiin; OLAF esitti näitä kahta yhtiötä ja niiden johtajia vastaan syytöksiä, joilla on myös rikosoikeudellisia ulottuvuuksia.
   Väitteidensä tueksi kantajat esittävät seuraavaa:
   
               —
            
            
               asetuksen (ETY) N:o 729/70 9 artiklan 2 kohdan toista ja neljättä alakohtaa on rikottu siltä osin kuin yhtäältä OLAFin Jordaniassa suorittama tarkastus on arvostelun kohteena, koska OLAF on kantajien mukaan ylittänyt valvontavaltansa rajat, jotka ulottuvat ainoastaan jäsenvaltioiden alueille, ja toisaalta koska OLAF on kantajien mukaan laiminlyönyt velvollisuutensa valmistella tarkastuksiaan ja suorittaa ne jäsenvaltioiden ennalta antamalla suostumuksella ja kaikkien kansallisten hallintoviranomaisten, joita asia koskee, edustajien läsnä ollessa,
            
         
               —
            
            
               asetuksen (EY) N:o 2988/95 9 artiklan 2 kohdan toisen alakohdan ja asetuksen (EY) N:o 2185/96 4 artiklan rikkominen siltä osin kuin OLAF on laiminlyönyt velvollisuutensa valmistella paikan päällä suoritettavat tarkastukset ja todennukset yhteistyössä jäsenvaltioiden kanssa sekä ilmoittaa asiasta toimivaltaisille kansallisille viranomaisille ennen tarkastusten suorittamista,
            
         
               —
            
            
               asetuksen (ETY) N:o 3665/87 8 artiklan rikkominen, koska OLAF on jättänyt ottamatta huomioon tällä asetuksella tietyille nimenomaisesti luetelluille asiakirjoille tunnustetun ja annetun todistusarvon, ja se on mielivaltaisesti asettanut etusijalle joukon muita asiakirjoja oikeusvarmuuden periaatteen ja tarkastusten avoimuuden kustannuksella.
            
         Kantajat väittävät myös, että hyvän hallinnon periaatetta, huolellisuusperiaatetta ja suhteellisuusperiaatetta on loukattu, sekä ammattisalaisuutta on rikottu.
   Kantajat väittävät lopuksi, että vaikka OLAFin menettely olisikin suojattu kritiikiltä, se on joka tapauksessa vastuussa kantajille aiheutuneesta vahingosta. Ne eivät voineet kohtuudella ennalta arvioida eivätkä siis välttää sitä vahinkoa, joka niille aiheutui tutkimuksesta, jonka ne väittävät olleen täysin virheellinen.